สวัสดีคะ หนูมีเรื่องจะสอบถามคือประจำเดือนมาไม่หยุดคะ หนูมาตั้งแต่วันที่4เดือนพฤษภาคม จนวันนี้วันที่11 แล้วคะ 4-6 ยังมาไม่มาก พอ7-11 เริ่มมาเยอะมากจนตกใจไม่เคยเป็นแบบนี้คะ แล้วเป็นก้อนเลือดหลุดออกมาทุกครั้งที่เข้าห้องน้ำคะ แต่หนูไม่มีอาการปวดท้องเลย ก่อนหน้าคือเดือน มกราคมประจำเดือนไม่มา จนกุมภาพันธ์มาแต่มีมาเป็นนิดเดียวแค่เปือนๆ-จนมีนาคมก้อไม่มาอีกหนูก้อคิดว่าท้อง แต่เดือนเมษายนประจำเดือนก้อมาปกติ3-4วันก้อหาย พอมาถึงเดือนพฤษาภาคมกับมาเยอะผิดปกติ เป็นอะไรไม่คะ ตอนนี้หนุกลัวไม่กล้าไปหา (ขอบคะ)
สวัสดีค่ะ หากประจำเดือนมาตั้งแต่วันที่ 4 พ.ค. จนถึงวันนี้วันที่ 11 พ.ค. ประจำเดือนยังไม่หมด ถือว่ามานานกว่าปกติ และหากก่อนหน้านั้น มีประจำเดือนขาดหายไปมาก่อน แนะนำควรตรวจหาการตั้งครรภ์ดูก่อนเป็นอันดับแรก (หากที่ผ่านมาได้มีเพศสัมพันธ์) เนื่องจากเลือดที่ออกในเดือน ก.พ. ที่มีปริมาณน้อยๆ และในเดือน เม.ย. อาจไม่ใช่เลือดประจำเดือนก็ได้ แต่อาจเกิดจากมีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้นหากตรวจพบการตั้งครรภ์ ก็ควรรีบไปพบสูติ-นรีแพทย์โดยเร็ว แต่หากไม่พบ แต่ยังคงมีเลือดออกต่อเนื่องนานหลายวัน ก็ควรไปพบสูติ-นรีแพทย์เช่นกันเพื่อหาสาเหตุต่างๆ เช่น- การทำงานผลิตฮอรโมนของรังไข่ผิดปกติ- จากการใช้ยาฮอรโมนต่างๆ เช่น ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น- มดลูกอักเสบติดเชื้อ แต่จะมีอาการปวดท้องน้อยและตกขาวที่ผิดปกติร่วมด้วย- ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีโรคทางกายอื่นๆ เช่น ภาวะไทรอยด์ฮอร์โมนผิดปกติ เกร็ดเลือดต่ำ เป็นต้น